ДО

ПРЕДСЕДАТЕЛЯ НА НАУЧНОТО ЖУРИ

ОПРЕДЕЛЕНО СЪС ЗАПОВЕД №111/27.09.2024 Г. НА МЕДИЦИНСКИЯ УПРАВИТЕЛ НА „СОФИЯМЕД” ООД.

Според Протокол №1/ от 22.02.2024г. от Първо заседание на Научното

жури представям:

СТАНОВИЩЕ

От

Доц. д-р Александър Крумов Кацаров, д.м.

Клиника по Гастроентерология,

Медицински факултет, ВМА - София

по конкурс за заемане на АД ‘Доцент’ в областта на висшето

образование: 7. Здравеопазване и спорт; Професионално направление

7.1. Медицина и научната специалност ‘Гастроентерология’ обявен за

нуждите на УМБАЛ „Софиямед“ ООД, в ДВ

бр.56/02.07.2024 г.

В настоящия конкурс участва един кандидат: Д-р Никола Боянов Боянов, д.м.

Биографични данни и академично развитие на кандината

Д-р Никола Боянов Боянов е роден през 1979 г. През 2007 г. Завършва МУ-Пловдив, специалност ‘Медицина’ и придобива ОКС ‘Магистър-лекар’. През 2014г. Придобива специалност по гастроентерология в Отделението по гастроентерология към МБАЛ „Пловдив“ АД, гр. Пловдив. След придобиването на специалност, Никола Боянов започва работа като началник сектор по гастроентерология към Отделението по вътрешни болести на УМБАЛ „Пълмед ООД, след което става ръководител на Отделението по гастроентерология. През 2017г. придобива и магистърска степен по „Обществено здраве и здравен мениджмънт. През 2018г. става част от екипа на Медицинския тренировъчен симулационен център към Научно-изследователския институт на Медицински университет Пловдив. Кандидатът е осъществил многобройни специализации у нас и в чужбина в областта на интервенционалната гастроентрология и third-space endoscopy, ендоскопски ултразвук, контрастно-усилена ехография и др. Владее отлично писмен и говорим английски език и немски език. През 2023г. Д-р Боянов придобива ОНС ‘Доктор’ след успешно защитена дисертация на тема: „Оценка на представянето на начинаещи ендоскописти на високо-технологичен симулатор посредством комплексни стресови индекси“

Кандидатът членува в следните организации:

 - Български лекарски съюз;

- Българско дружество по гастроентерология;

- Българска асоциация по ултразвук в медицината;

- Национално дружество по симулационна медицина

- ESGE;

През 2019 г. е удостоен с наградата „Лекар на годината 2019 г.“, в категорията „Принос в развитието и прилагането на иновативна медицина и уникални техники”, а през 2023г е награден от Пловдивската регионална колегия на БЛС в същата категория.

**Оценка на научно-изследователската дейност на кандидата**

Д-р Никола Боянов участва в конкурса с 24 публикации в научни списания. 15 от тях са индексирани в Scopus и/или Web of Science, като 6 от тях са с импакт фактор, 5 публикации са в нереферирани журнали и 4 публикации са в научни сборници. Автор е на един монографичен научен труд тема „Перорална ендоскопска миотомия при ахалазия“. Автор и съавтор е на 12 доклада и начуни съобщения на национални конференции по гастроентерология. Научната продукция на д-р Боянов е с подчертан научен интерес към интервенционалната гастроентерология и изследването на стреса в симулирана среда. Част от научните трудове са разработени след съвместна работа с международни научни колективи и публикувани в престижни международни журнали с импакт фактор. С принос в научната сфера са проучванията му на тема „Оценка на представянето на начинаещи ендоскописти на високо-технологичен симулатор посредством комплексни стресови индекси", какъвто е и дисертационния му труд. С клинико-практични приноси е работата му по темите перорална ендоскопска миотомия, лечение на езофагеални дивертикули, ендоскопска субмукозна дисекция за лечението на ранни карциноми на ГИТ, поставяне на колонни протези като мост към едноетапно хирургично лечение при обструктиращ колоректален карцином, методи за фиксация на хранопроводни протези и др. Извършената самооценка на научните приноси на кандидата е обективна и адекватна, като определено считам, че те обогатяват българската и световната гастроентерологична наука. Д-р Боянов представя участие в два национални научни проекта и двата в областта на измерването на стрес и дълготрайното задържане на знания при работа със медицински симулатори. На единият от тях на тема: „Oценка на ефективността и нивото на стрес на участници в симулационна програма за обучение по ендоскопска ретроградна холангиопанкреатография (ERCP)” се явява ръководител. Резултатите от тези проект са публикувани в международни журнали с импакт фактор.

**Цитиране на публикациите в националната и чуждестранната литература**

Справка в международните бази данни на Scopus, Web of Science, Pubmed и Google Scholar, както и в предоставената документация показват, че научните трудове на д-р Боянов са цитирани в научната литература 26 пъти в индексирани списания, 4 пъти в нереферирани списания и 2 пъти в монографии, дисертации и колективни книги.

**Монографичен труд или равностойни публикации на кандидата**

В настоящия конкурс д-р Боянов участва с монографичен труд на тема: „Ендоскопска перорална миотомия при ахалазия“. Кандидатът въвежда и популяризира тази манипулация в България и събраният опит от над 30 пациента е голям обем, взимайки предвид рядкостта на патологията.

**Оценка на учебната и преподавателската активност на кандидата**

Никола Боянов има над 6 години преподавателски стаж в МУ-Пловдив. От 2018г. към настоящия момент, той е асистент към Медицинския тренировъчен симулационен център към Научно-изследователския институт. В рамките на тази длъжност той провежда обучения на базови и високо-специализирани ендоскопски процедури на ендоскопски симулатор на студенти по медицина, специализанти по гастроентерология и специалисти гастроентеролози. По данни от академичната справка, учебната му заетост за 2021 / 2022 г. е 164 часа, а за учебната 2022 г/ 2023 г. учебната му заетост е 173 часа. Д-р Боянов е ръководител на четирима специализанти, като двама от тях, д-р Александър Балабански и д-р Мартин Начев, вече са придобили специалност по гастроентерология.

**Оценка на науко-метричните показатели на кандидата**

Представените науко-метрични показатели на д-р Никола Боянов, дм показват, че кандидатът отговаря напълно на условията и критериите за придобиване на АД ‘Доцент“. Кандидатът надвишава значително изискуемите 810 точки, като неговите наукометрични показатели се оценяват с общо 1141 точки.

**Заключение**

Анализът на научно-изследователската и учебно-преподавателската дейност на д-р Никола Боянов Боянов, дм показва, че кандидатът напълно отговаря на националните изисквания за заемане на АД ‘Доцент’ по ЗРАСРБ и Правилника за академично развитие на УМБАЛ „Софиямед“. Поради тези причини давам своята положителна рецензия за одобрение на кандидатурата на д-р Никола Боянов Боянов, дм за заемане на АД „Доцент“ по Гастроентерология.

07.10.2024 г.

гр. София Рецензент: Доц. д-р Александър Крумов Кацаров, д.м.